b"\n_START_ARTICLE_\nSeient projectable\n_START_PARAGRAPH_\nUn seient projectable \xc3\xa9s un seient emprat en aeronaus per a permetre als pilots abandonar-les en cas de danys catastr\xc3\xb2fics i allunyar-se'n r\xc3\xa0pidament permetent l'obertura del seu paracaigudes i el descens controlat a la superf\xc3\xadcie. \xc3\x89s un equipament habituals dels avions de combat moderns i altres aeronaus militars.\n_START_SECTION_\nHist\xc3\xb2ria\n_START_PARAGRAPH_\nEls seients projectables sorgiren durant la Segona Guerra Mundial a diversos pa\xc3\xafsos. El seu desenvolupament fou esperonat per la dificultat dels pilots per abandonar amb seguretat els nous avions de reacci\xc3\xb3 en cas de perill (dany de combat, entrada en p\xc3\xa8rdua irrecuperable, etc.). Aix\xc3\xb2 era perqu\xc3\xa8 la seva velocitat era molt major a la dels avions d'h\xc3\xa8lix, causant per exemple danys per impacte contra la cua o les ales de l'aeronau._NEWLINE_Els alemanys foren els primers a operar seients projectables, utilitzat un disseny simple accionant per aire comprimit en alguns dels seus avions de reacci\xc3\xb3. Posteriorment al Regne Unit es desenvoluparen dissenys propulsats per una c\xc3\xa0rrega explosiva que acabarien donant lloc als dissenys moderns, amb un seient integral propulsat per coets i amb un paracaigudes d'obertura autom\xc3\xa0tica."